αρχοντος σωσινικου μηνος βυσιου επι τοισδε απεδοτο λαρισα τωι απολλωνι τωι πυθιωι σωμα ανδρειον ωι ονομα μιθραδα[τ]ης το γενος καππαδοκα τιμας αργυριου μναν τεσσαρων καθως επιστευσε μιθραδατης τωι θεωι ταν ωναν. βεβαιωτηρ κα[τ]α τ[ο]ν νομον [τ]ας πολιος μνασων ξενωνος δελφος. παραμεινατω δε μιθραδατης παρα λαρισαν αχρι κα ζωη λαρισα ανεγκλητως [π]ο[ιε]ων το ποτιτασσομενον παν το δυνατον ει δε μη παραμειναι μιθραδατης η μη ποεοι παν το πο[τ]ιτασσομενον δυνατος εων κυρια εσ[τ]ω λαρισα κολαζουσα ωι κα θεληι τροπωι η ον κα λαρισα κελευση πλαμ μη πωλησατω ει δε [τι] κα παθη λαρισα ποιησατω τα νομιζομενα παντα μιθραδατης εκ των λαρισας εξ ων κα εχη βελτιστα εν τωι πρωτωι ενιαυτωι ει κα ο καιρος αυτωι εκποιη και ει τι κα ηται περισσον των λαρισας αυτος εχετω ει κα μη ο υιος αυτας επανελθη ει δε κα επανελθη προ του τα νομιζομενα συντελεσαι παραδους μιθραδατης τα λαρισας παντα τ[ωι] υιωι τωι λαρισας ελευθερος εστω ει δε κα μη παρα[γενη]ται ποιησας τα νομιζομενα μιθραδατης ελευθερος εστω και ανεφαπτος απο παντων τομ παντα χρονον κυριευων αυτοσαυτου και αποτρεχων οις κα θεληι ει [δε τις] κα απτηται μιθραδατεος επι καταδουλισμωι βεβαιον παρεχετω τωι θεωι ταν ωναν ο βεβαιωτηρ μνασων ει δε κα μη παρεχηι βεβαιον τω[ι θ]εωι ταν ωναν [πρακτι]μος εστω μιθραδατει τε αυτωι και αλλωι τωι θελοντι υπερ μιθραδατη κατα τον νομον. ομοιως δε και οι παρατυγχανοντες κυριοι εοντω συλεοντες μιθραδατην ως ελευθερον οντα αζαμιοι οντες και ανυποδικοι οι συλεοντες πασας δικας και ζαμιας. μαρτυροι οι ιερεις αθαμβος αμυντας και οι αρχοντες αλκινος ανδρομενης δρομοκλειδας ιδιωται μαντιας φρυνος καλλειδας.
Phokis — Delphi — 173 BC
 173 BC